CELEX: 62012CN0085
Language: mt
Date: 2012-02-20 00:00:00
Title: Kawża C-85/12: Talba għal deċiżjoni preliminari mressqa mill-Cour de cassation (Franza) fl- 20 ta’ Frar 2012 — Société Landsbanki Islands HF vs Kepler Capital Markets SA, Frédéric Giraux

21.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 118/19
            
         Talba għal deċiżjoni preliminari mressqa mill-Cour de cassation (Franza) fl-20 ta’ Frar 2012 — Société Landsbanki Islands HF vs Kepler Capital Markets SA, Frédéric Giraux
   (Kawża C-85/12)
   2012/C 118/30
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Société Landsbanki Islands HF
   
      Konvenuta: Kepler Capital Markets SA, Frédéric Giraux
   
      Domandi preliminari
   
   
               (1)
            
            
               L-Artikoli 3 u 9 tad-Direttiva 2001/24/KE, tal-4 ta’ April 2001 fuq ir-riorganizzazzjoni u l-istralċ ta’ istituzzjonijiet ta’ kreditu (1) għandhom jiġu interpretati fis-sens li, miżuri ta’ riorganizzazzjoni jew ta’ stralċ ta’ istituzzjoni finanzjarja, bħal dawk li jirriżultaw mil-Liġi Iżlandiża Nru 44/2009 tal-15 ta’ April 2009, għandhom jiġu kkunsidrati bħala miżuri meħuda minn awtorità amministrattiva jew ġudizzjarja fis-sens ta’ dawn l-artikoli?
            
         
               (2)
            
            
               L-Artikolu 32 tad-Direttiva 2001/24/KE għandu jiġi interpretat fis-sens li jipprekludi dispożizzjoni nazzjonali bħall-Artikolu 98 tal-Liġi Iżlandiża tal-20 ta’ Diċembru 2002, li pprojbixxiet jew issospendiet kwalunkwe azzjoni ġudizzjarja kontra istituzzjoni finanzjarja mad-dħul fis-seħħ ta’ moratorju, milli jkollha effett fir-rigward ta’ miżuri kawtelatorji meħuda fi Stat Membru ieħor qabel l-impożizzjoni tal-moratorju?
            
         
      (1)  Direttiva 2001/24/KE tal-Parlament Ewropew u tal-Kunsill ta' l-4 ta’ April 2001 fuq ir-riorganizzazzjoni u l-istralċ ta’ istituzzjonijiet ta’ kreditu (ĠU Edizzjoni Speċjali bil-Malti, Kapitolu 6, Vol. 4, p. 15).